Vplyv pregabalinu na plodnost
Dobrý deň, má prosím Vás užívanie lieku Pregabalin Sandoz negatívny vplyv na plodnosť u muža?
Dobrý deň.
Ďakujeme za prejavenú dôveru.
Štúdie na tému vplyvu Pregabalinu na plodnosť u mužov sú obmedzené, a neexistujú jednoznačné dôkazy o tom, že by Pregabalin mal priamy negatívny vplyv na mužskú plodnosť. Niektorí pacienti môžu pri užívaní lieku pociťovať vedľajšie účinky, ako sú sexuálne poruchy rôzneho druhu (napríklad znížené libido alebo problémy s erekciou), ktoré by mohli potenciálne ovplyvniť celkový stav plodnosti. Tieto účinky sa však zvyčajne považujú za dočasné a môžu vymiznúť po úprave dávkovania alebo po vysadení lieku. Ak máte napriek tomu obavy o vplyv Pregabalinu na plodnosť, odporúčam konzultovať bezpečnosť terapie priamo s predpisujúcim lkeárom.
Prajem pekný zvyšok dňa.
S pozdravom
Mgr. Barbora Bičanovská